## Zakon o izmjenama i dopunama Zakona o vanjskotrgovinskom poslovanju

### NN 109/1993 (7.12.1993.), Zakon o izmjenama i dopunama Zakona o vanjskotrgovinskom poslovanju

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## ODLUKU

### o proglašenju Zakona o izmjenama i dopunama Zakona o vanjskotrgovinskom poslovanju

Proglašavam Zahon o izmjenama i dopunama Zakona o vanjskotrgovinskom
poslovanju, koji je donio Zastupnički dom Sabora Republike Hrvatske na
sjednici dana 23. studenoga 1993. godine.

Broj : PA4-140/ 1-93.

Zagreb, 29. studenoga 1993.

Predsjednik Republihe Hrvatske

**dr. Franjo Tuđman,v. r.**

---

## ZAKON

### o izmjenama i dopunama Zakona o vanjskotrgovinskom poslovanju

Članak 1.

U Zakonu o vanjskotrgovinskom poslovanju ("Narodne novine",
br. 53/91.) iza članka 66. dodaje se novi članak 66a. koji glasi: "Članak
66a. Pravna osoba upisana u sudski upisnik za obavljanje poslova vanjskotrgovinskog
prometa može uvoziti nova i rabljena motorna vozila uključujući i osobne
automobile. Pod rabljenim osobnim automobilima iz stavka 1. ovoga članka
razumijevaju se osobni automobili s četverotaktnim motorom, koji nisu stariji
od sedam godina od dana prve registracije. Motorna vozila iz stavka 1.
ovoga članka moraju zadovoljavati propise o tehničkoj ispravnosti vozila.
Poduzeća koja uvoze motorna vozila iz stavka 1. ovoga članka dužna su osigurati
servis, potrošni materijal i pribor kao i rezervne dijelove pri prodaji
vozila na hrvatskom tržištu."

Članak 2.

Članak 118. mijenja se i glasi: "Domaće i strane fizičke osobe
mogu slobodno unositi i primati iz inozemstva, odnosno iznositi i slati
u inozemstvo predmete osobne prtljage, predmete za osobne potrebe i potrebe
članova obitelji (lijekovi i medicinska pomagala, predmeti za potrebe obrazovanja
i razonodu), predmete za potrebe svojega domaćinstva uključujući osobne
automobile i plovila i životinje, u količinama koje nisu namijenjene preprodaji.
Predmeti naslijeđeni u inozemstvu mogu se slobodno unositi, a iznositi
- uz uvjete uzajamnosti Predmeti predvideni međudržavnim ugovorima mogu
se slobodno unositi i iznositi u skladu s tim ugovorima Domaće i strane
fizičke osobe mogu iznositi I slati u inozemsto robu odnosno predmete što
imaju povijesniu, umjetničku ili kulturnu vrijednost na temelju suglasnosti
Ministva kulture i prosvjete. Domaće fizičke osobe koje za obavljanje svoje
gospodarske ili druge djelatnosti nisu osnovali radnju ili poljoprivredno
gospodarstvo sa svojstvorn pravne osobe, mogu za obavljanje djelatnosti
osobnim radom, odnosno osobnirn radom i sredstvima u vlasništvu građana,
kupovati sredstva za rad, uključujući i plovila, te domaće životinje, sirovine,
reprodukcijski materijal, rezervne dijelove, ambalažu, potrošni i reklamni
materijal s konsignacijskih skladišta strane robe ili uvoziti putem poduzeća
upisanog u sudski upisnik za obavljanje poslova vanjskotrgovinskog prometa
ili neposredno, u skladu s prpisanim, oblicima uvoza. Iznino, osobe iz
stavka 3. ovoga članka mogu za obavljanje svoje djelatnosti slobodno uvoziti
rnotorna volzila. Osobe iz stavka 3. ovoga članka mogu u okviru zakononom
dopuštene djelatnosti, obavljati vanjskotrgovinsko poslovanje za svoje
potrebe (izvuz vlastitih proizvoda i usluga, uvoz opreme i reprodukcijskog
materijala za vlastitu proizvodnju i obavljanje usluga, kooperacija, investicijski
radovi i dr ). Domaće fizičke osobe koje su po bilo kojem osnovu bile na
radu u inozemstvu najmanje dvije godine neprekidno ili najmanje 24 mjeseca
u posljednje četiri godne ili boravili u inozemstvu najmanje sedam godina
mogu u roku od šest mjeseci od dana povratka iz inozemstva, slobodno uvoziti
predmete iz stavka 1. i 3 ovoga članka uključujući motorna vozila i plovila.
Stranci koji su stekli hrvatsko državljanstvo, odnosno boravak po osnovi
odobrenog trajnog nastanjenja ili boravak po osnovi priznatog statusa izbjeglice
u Republici Hrvatskoj, osim osoba koje su po propisima bivše SFRJ smatrani
jugoslavenskim državljanima, mogu u roku od 6 mjesec od dana stjecana hrvatskog
državljanstva, odnosno odobravanjem trajnog nastanjenja ili stjecanja statusa
izbjeglice u Republici Hrvatskoj, slobodno uvoziti predmete iz stavka 1.
i 3. ovoga članka. Ako osobe iz stavka 1., 3., 6. i 7. ovoga članka uvoze
rabljena motorna vozila neposredno ili putem poduzeća upisanog u sudski
upisnik za obavljanje poslova vanjskotrgovinskog poslovanja, tako uvezena
vozila moraju zadovoljavati propise o tehničkoj ispravnosti vozila. Pod
rabljenim osobnim automobilima koje uvoze osobe iz stavka 1., 3., 6. i
7 ovoga članka razumijevaju se osobni automobili s četverotaktnim motorom,
koji nisu stariji od sedam godina od dana prve registracije."

Članak 3.

U članku 125. stavku 1. iza alineje 9) dodaje se alineja 10) koja glasi:
"10) ako uvozi motorna vozila protivno odredbama ovoga Zakona, odnosno
ako se osigura servis, potrošni matelijal i pribor, kao i rezervne dijelove
pri prodaji vozila u Hrvatskoj (članak 66a). "

Članak 4.

Poduzeća kojima je na temelju ovoga Zakona izdato odobrenje za obavljanje
određenog oblika vanjskotrgovinskog poslovanja, do 8. listopada 1991. godine,
dužna su rninistarstvu nadležnom za gospodarske odnose s inozemstvom, do
1 siječnja 1994. godine dostaviti izdata odobrenja radi evidencije.

Članak 5.

U svim odredbama ovoga Zakona riječi: "član", "stav"
,"Socijalistička Federativna Republika Jugoslavija", "Jugoslavija",
"Skupština SFRJ", "Savezno Izvršno Vijeće", "jugoslavenski",
"savezni", "savezni organ uprave nadležan za poslove ekonomskih
odnosa s inozemstvom", "savezni organ uprave nadležan za poslove
financija", "savezni organ uprave nadležan za unutrašnje poslove",
"savezni organ uprave nadležan za poljoprivredu", "Privredna
komora Jugoslavije", "Narodna banka Jugosiavije", "Savezna
uprava carina", "Savezni devizni inspektorat", "organ
uprave", "funkcioner", "budžet Federacije", "društveno-politička
zajednica", "organ društveno-političke zajednice", "savezna
organizacija", "organizacija udruženog rada", "Službeni
list SFRJ", zamjenjuju se riječima "članak", "stavak",
"Republika Hrvatska", "Hrvatska", "Sabor Republike
Hrvatske", "Vlada Republike Hrvatske", "hrvatski",
"ministarstvo nadležno za gospodarske odnose s inozemstvom",
"ministarstvo nadležno za poslove financija", "ministarstvo
nadležno za unutarnje poslove", "ministarstvo nadležno za poslove
poljoprivrede", "Hrvatska gospodarska komora", "Narodna
banka Hrvatske", "Carinska uprava Republike Hrvatske", "Devizni
inspektorat", "tijelo državne uprave", "ministar",
"državni proračun", "Republika Hrvatska i tijela državne
uprave i tijela jedinica lokalne samouprave i uprave", "državna
upravna organizacija poduzeća", "Narodne novine", u odgovarajućem
rodu, broju i padežu, a riječi: "privredna komora republike odnosno
autonomne pokrajine" odnosno "lnstitut za sigurnost" brišu
se.

Članak 6.

Danom stupanja na snagu ovoga Zakona prestaje važiti Uredba o izvozu
i uvozu robe od strane fizičkih osoba ("Narodne novine", br.
59/93.), Zakon o privremenim mjerama o izmjenama i dopunama Zakona o vanjskotrgovinskom
poslovanju ("Narodne novine", br. 53/91.), Uredba o neprimjenjivanju
Zakona o privremenim mjerama o izmjenama i dopunama Zakona o vanjskotrgovinskom
poslovanju ("Narodne novine", br. 65/92.) i stavlja se izvan
snage točka 32. i 47. Uredbe o nastavljanju važenja pravnoga sadržaja i
učinka određenih uredbi Vlade Republke Hrvatske na temelju zakonske ovlasti
("Narodne novine", br. 100/993.).

Članak 7.

Ovaj Zakon stupa na snagu osmoga dana od dana objave u "Narodnim
novinama".

Klasa: 331-01/93-01/01

Zagreb, 23. studenoga 1993.

ZASTUPNIČKI DOM SABORA REPUBLIKE HRVATSKE

Predsjednik Zastupnićkog doma Sabora

**Stjepan Mesić, v. r.**

Zakon, NN 109/1993-2124